Η βεβαίωση μη οφειλής τελών, εκδίδεται μέσα από το myCAR της Ανεξάρτητης Αρχής Δημοσίων Εσόδων. Η συγκεκριμένη βεβαίωση, έχει ισχύ έως τις 31 Δεκεμβρίου του έτους που εκδίδεται και μπορείς να την χρησιμοποιήσεις αποκλειστικά και μόνο για τους παρακάτω λόγους:
Τη μεταβίβαση του αυτοκινήτου σου
Την οριστική διαγραφή του από το μητρώο οχημάτων
Την εξαγωγή του από τη χώρα
Την επαναταξινόμηση του στην Ελλάδα
Η βεβαίωση μη οφειλής δεν παρέχεται σε όλους. Από την δυνατότητα έκδοσης της βεβαίωσης μη οφειλής των τελών κυκλοφορίας μέσα από την ΑΑΔΕ, εξαιρούνται οι ακόλουθοι:
Όσοι έχουν απαλλαγεί από την πληρωμή των τελών κυκλοφορίας. Παράδειγμα αποτελούν τα αναπηρικά οχήματα, τα απορριμματοφόρα που ανήκουν σε ΟΤΑ, τα ασθενοφόρα που ανήκουν σε νοσοκομεία κ.α. Σε αυτή την περίπτωση η βεβαίωση εκδίδεται από την αρμόδια ΔΟΥ.
Όσοι έχουν τέλη κυκλοφορίας που δεν έχουν πληρωθεί για το διάστημα που είναι ιδιοκτήτες του οχήματος. Για να λάβουν την βεβαίωση, θα χρειαστεί να εξοφλήσουν την οφειλή στην αρμόδια ΔΟΥ.
Όσοι έχουν στην ιδιοκτησία τους όχημα το οποίο είχαν μεταβιβάσει στο παρελθόν, είτε κατά ποσοστό, είτε εξ ολοκλήρου.